MISIONI I InspektoratiT Shtetëror Shëndetësor

Inspektorati Shtetëror Shëndetësor ka për mision garantimin e respektimit të kërkesave ligjore në fushën e shëndetit publik.

Inspektorati Shtetëror Shëndetësor është përgjegjës për të gjitha funksionet e inspektimit të ministrisë përgjegjëse për shëndetësinë, me përjashtim të inspektimit të veprimtarive në fushën farmaceutike, i cili kryhet nga struktura përgjegjëse sipas legjislacionit në fuqi.

Objektivat e Inspektoratit Shtetëror Shëndetësor

ISHSH në përmbushje të detyrimeve ligjore, synon arritjen e këtyre objektivave:

* Të rrisë sigurinë e produkteve dhe shërbimeve që ofrohen në fushën e shëndetësise, me përjashtim të inspektimit të veprimtarive në fushën farmaceutike i cili kryhet nga struktura përgjegjëse sipas legjislacionit në fuqi.
* Të ofrojë transparencë dhe metoda sa më bashkëkohore për kryerjen e kontrolleve nëpërmjet mbështetjes së ofruar nga një staf i përgatitur inspektorësh.
* Të krijojë një sistem të brendshëm alarmi të shpejtë për të arritur në një gjurmueshmëri të plotë të të gjitha produkteve dhe mallrave brënda fushës që ai mbulon.
* Të ndërgjegjësojë subjektet e inspektimit për masat që duhen marrë për përmirësimin e aktivitetit të tyre në kuadër të legjislacionit në fuqi në lidhje me sigurinë shëndetësore, duke synuar plotësimin e kushteve që kërkohen të arrihen për Integrimin Europian.
* Të mbrojë konsumatorët shqiptarë në mënyrë efektive nga risqet dhe kërcënimet në fushën e shëndetësisë.
* Të ndërgjegjësojë operatorët e biznesit shqiptarë dhe konsumatorëve lidhur me praktikat e mira të higjienës shëndetësore që duhet të aplikohen në të gjithë fushën e aktivitetit të ISHSH.

Detyrat e Inspektoratit Shtetëror Shëndetësor

* Planifikon dhe bashkërendon veprimtarinë e inspektimit të degëve në qarqe;
* Siguron unifikimin e praktikave të inspektimit, në shkallë vendi;
* Bashkërendon veprimtarinë e laboratorëve dhe siguron kryerjen e analizave nga laboratorë të akredituar;
* Informon publikun për veprimtarinë e inspektimit;
* Kryen drejpërdrejt inspektime ndaj subjekteve të mëdha të inspektimit dhe atyre që kryejnë veprimtari me rrezik të lartë;
* Punon ngushtë me agjensitë e tjera ligjzbatuese për të siguruar ndjekjen në kohë të cështjeve penale.

OBJEKTI I PUNES SË InspektoratiT Shtetëror Shëndetësor

* Identifikimi i rreziqeve në të gjithë vendin dhe kërcënimet nga aktivitetet e paligjshme
* Kryerjen e inspektimeve në kohë dhe me saktësi si dhe ato të përbashkëta sipas programit vjetor.
* Zhvillimin e zgjidhjeve inovative për të zbutur rreziqet dhe kërcënimet
* Dhënia e informacionit në kohë dhe cilësi për vendimmarrësit
* Vlerësimi i kontrolleve të brendshme dhe përmirësime që mbështesin zbatimin e suksesshëm të veprimtarisë së ISHSH